
«Тараз қаласы әкімдігінің мемлекеттік сатып алу бөлімі» коммуналдық мемлекеттік мекемесі қызметіндегі сыбайлас жемқорлық тәуекелдеріне ішкі талдау нәтижелері туралы
ТАЛДАМАЛЫҚ АНЫҚТАМА


Тараз қаласы                                                                        «4» қыркүйек 2026 жыл

КІРІСПЕ БӨЛІМІ

	Сыбайлас жемқорлық тәуекелдеріне ішкі талдау объектісі болып, «Тараз қаласы әкімдігінің мемлекеттік сатып алу бөлімі» коммуналдық мемлекеттік мекемесінің қызметі болып табылады.
Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы № 410-V ҚРЗ Заңының 8-бабы                                5-тармағына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығына сәйкес, сондай-ақ Тараз қаласы әкімі аппаратының басшысы М.Оспанбековтың 2026 жылғы 26 наурыздағы Тараз қаласы әкімдігі бойынша 2026 жылға арналған сыбайлас жемқорлық тәуекелдеріне ішкі талдау кестесіне сай, «Тараз қаласы әкімдігінің мемлекеттік сатып алу бөлімі» коммуналдық мемлекеттік мекемесіне (бұдан әрі-Бөлім) сыбайлас жемқорлық тәуекелдеріне ішкі талдау жүргізілді.
2026 жылы 15 шілде №19 ж/қ «Сыбайлас жемқорлық тәуекелдеріне ішкі талдау жүргізу туралы» бөлім басшысының бұйрығы негізінде 2025 жылдың  ІІ, ІІІ, ІV тоқсандары және 2026 жылдың І, ІІ тоқсандары қамтылып, бөлім  бойынша 13.07.2026 - 21.08.2026 жыл аралығында ішкі талдау жүргізілді.
Сыбайлас жемқорлық тәуекелдеріне ішкі талдауды жүргізуді                       бөлімнің статисті К. Сауранбековке  жүктелді.

Сипаттама бөлігі
1. Нормативтік құқықтық актілер мен ішкі құжаттардағы сыбайлас жемқорлық тәуекелдері
- «Сыбайлас жемқорлыққа қарсы іс-қимыл туралы» Қазақстан Республикасының Заңы;
- «Мемлекеттік сатып алу туралы» Қазақстан Республикасының Заңы;
- «Қазақстан Республикасы мемлекеттік қызметі туралы» Заңы;
- Қазақстан Республикасының әкімшілік рәсімдік – процестік кодексі;
- Қазақстан Республикасының Бюджет кодексі;
- «Қазақстан Республикасының Еңбек кодексі» Қазақстан Республикасының Кодексі;
- «Мемлекеттік қызмет өткерудің кейбір мәселелері туралы» Қазақстан Республикасы Президентінің 2015 жылғы 29 желтоқсандағы №152 Жарлығы.

	Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.


2. Ұйымдастырушылық-басқарушылық қызметтегі сыбайлас жемқорлық тәуекелдері
1) Персоналды басқару, оның ішінде сыбайлас жемқорлық тәуекелдеріне ұшыраған лауазымдарды айқындау.
	Бөлім өз қызметін Тараз қаласы әкімдігінің 2025 жылғы                                         22 қаңтардағы № «207» қаулысымен бекітілген Ереже негізінде жүзеге асырады. 
	 Қызметкерлерді бос лауазымдарға жұмысқа қабылдау рәсімдерін ұйымдастыруды Тараз қаласы әкімінің аппараты орталықтандырылған түрде жүргізеді. Конкурс нәтижелері бойынша біліктілік талаптарына сәйкес келмейтін адамдарды жұмысқа қабылдау фактілері орын алған жоқ. Еңбек тәртібін бұзушылық фактілері тіркелмеген. Қызметкерлер арасында сыбайлас жемқорлыққа қатысты заң бұзушылық орын алған жоқ. 
	«Сыбайлас жемқорлыққа қарсы іс-қимыл туралы» Қазақстан Республикасы Заңының (бұдан әрі-заң) 12-бабының 1-тармағына сәйкес, жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың (Қазақстан Республикасының Президенттігіне, Қазақстан Республикасы Парламентінің немесе мәслихаттарының депутаттығына, аудандық маңызы бар қалалардың, кенттердің, ауылдардың, ауылдық округтердің әкімдігіне, сондай-ақ жергілікті өзін-өзі басқару сайланбалы органдарының мүшелігіне кандидаттарды қоспағанда), лауазымды адамдардың, сондай-ақ көрсетілген функцияларды орындауға уәкілеттік берілген кандидаттар болып табылатын адамдардың өз өкілеттіктерін жеке, топтық және өзге де қызметтік емес мүдделерде пайдалануына әкеп соғуы мүмкін әрекеттерді жасауына жол бермеу мақсатында, аталған адамдар осы Заңның 13, 14 және 15-баптарында белгіленген ерекшеліктерді ескере отырып, сыбайлас жемқорлыққа қарсы шектеулерді өзіне қабылдайды, бұл фактілер бөлімде анықталмаған.
Сыбайлас жемқорлық тәуекелдерін ішкі талдау қорытындылары бойынша  сыбайлас жемқорлық тәуекелдері анықталған жоқ.

2) Мүдделер қақтығысын реттеу
Бөлім қызметінде сыбайлас жемқорлық тәуекелдеріне ішкі талдау жүргізу  кезінде мүдделер қақтығысының болуына, қызметкерлердің басқарма басшыларымен жұмысқа қабылданған үлестестігіне, кадрлардың ауысу себептеріне, қызметкерлерді жұмыстан шығаруға (лауазымын төмендетуге), жақын туыстарының, жұбайлары мен жекжаттарының бірлескен жұмысына, қабылданған сыбайлас жемқорлыққа қарсы шектеулер мен тыйымдарға сыбайлас жемқорлық тәуекелдеріне ішкі талдау жүргізді.
	Бөлімде ерлі-зайыптылар мен жақын туысқандар ортақ бірге жұмыс атқару жағдайлары анықталмады. Мүдделер қақтығысын реттеу барысында сыбайлас жемқорлық тәуекелдері анықталған жоқ.

 3) Мемлекеттік қызметтер бойынша
Бөлімнің Ережесінде көрсетілген функционалдық міндеттерінде мемлекеттік қызметтер көрсетпейді.
	
4) Рұқсат беру функцияларын іске асыру
Бөлімнің Ережесінде көрсетілген функционалдық міндеттерінде рұқсат беру функцияларын іске асырмайды.

 5) Бақылау-тексеру функцияларын іске асыру
Бөлімнің Ережесінде көрсетілген функционалдық міндеттерінде бақылау-тексеру функцияларын жүзеге асырмайды.

6) Бюджет және қаржы қаражатын игеру және бөлу
Бөлімге 2025 жылға 2 бюджеттік бағдарлама бойынша 45 610 000 теңге бөлінді. Яғни, 805 001 015 «Жергілікті деңгейде  мемлекеттік сатып алу саласындағы мемлекеттік саясатты іске асыру жөніндегі қызметтер» бағдарламасы бойынша 40 815 000 теңге бөлінді. 805 003 015 Мемлекеттік мекеменің күрделі шығындары -  4 795 000 теңге Қаржыландыру жоспарына сәйкес 2025 жылдың 10 айында 45 610 000 теңге бөлініп, толық  игерілді.
Бөлімге 2026 жылға  805 001 015 «Жергілікті деңгейде  мемлекеттік сатып алу саласындағы мемлекеттік саясатты іске асыру жөніндегі қызметтер»  бюджеттік  бағдарлама  бойынша  53 625 000  теңге бөлінді. 2026 жылдың I тоқсаны бойынша 29 382 592 теңге игерілді.
Талдау барысында Бөлім  қызметкерлерінің жұмыс уақытын есепке алу табельдері, есеп айырысу-төлем ведомостары тексерілді. Жалақы төлеу бұйрықтар, жұмыс уақытын есепке алу табельдері негізде жүргізілді, мемлекеттік қызметшілердің жыл сайынғы ақылы еңбек демалысына арналған сауықтыру жәрдемақысы, еңбекке уақытша жарамсыздық уақытша еңбекке жарамсыздық парақтары негізінде  жүргізілді. 
Мекемедегі негізгі құралдарды есепке алу оларды сақтау орындары бойынша түгендеу объектілері бөлінісінде жүргізіледі, барлық негізгі құралдарға түгендеу карточкалары жүргізіліп, түгендеу нөмірлері беріледі. Негізгі құралдарды, қорларды және басқа да активтерді жыл сайын түгендеу №423 мемлекеттік мекемелерде түгендеу жүргізу қағидаларында белгіленген мерзімдерде жүргізіледі.

Бюджет және қаржы қаражатын игеру және бөлу барысында сыбайлас жемқорлық тәуекелдері анықталған жоқ.

7) Мемлекеттік сатып алуды жүзеге асыру
2025 жылы Тараз қаласы әкімдігінің бөлімдерінен келіп түскен өтінімнің жалпы   саны –307, оның жалпы соммасы  8 306 149,52 мың теңге, оның ішінде РБЖ тәсілімен  92 конкурс, оның жалпы соммасы  157 599, 16 мың теңге. АК тәсілімен өткізілген конкурстар саны 215, оның жалпы соммасы  8 148 550, 36 мың теңге.
2026 жылдың алты айында Тараз қаласы әкімдігінің бөлімдерінен келіп түскен өтінімнің жалпы   саны –182, оның жалпы соммасы  5 733 532 , 03 мың теңге, оның ішінде РБЖ тәсілімен  25 конкурс, оның жалпы соммасы                  1 225 778, 05 мың теңге. АК тәсілімен өткізілген конкурстар саны 158, оның жалпы соммасы  4 507 753, 98 мың теңге.
Мемлекеттік сатып алуларды автоматтандыру деңгейі артуда, бұл   бәсекеге қабілетті органның қалыптасуына, бюджет қаражатының ашық және тиімді игерілуіне ықпал етеді. 2016 жылдың 1 қаңтарынан бастап Мемлекеттік сатып алу заңнамасына сәйкес, барлық мемлекеттік сатып алулар электрондық форматта яғни веб-портлал арқылы жүзеге асырылады.  
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.

8) Бюджеттік жоспарлау
Бөлімнің Ережесінде көрсетілген функционалдық міндеттерінде бюджеттік жоспарлау жүзеге асырылмайды.

9) Жеке және заңды тұлғалармен шарттар жасасу
2025 жылдың  ІІ, ІІІ, ІV тоқсандары және 2026 жылдың І, ІІ тоқсандары аралығында 44 заңды тұлғалармен шарт жасалды, оның ішінде байланыс қызметі, интернет жүйесі, картридждер толтыру, автокөлікке техикалық қызмет көрсету, Заң ДБ пайдалануға беру және абоненттік қызмет көрсету, қызметкерлерді қайта даярлау мен біліктілікті арттыру бойынша қызметтер, Мекеме: бюджеттік жоспарлау және қаржыландыру, конфигурациясын техникалық қолдау және сүйемелдеу жөніндегі қызметтер, ақпараттық қауіпсіздік жүйесін қамтамасыз ету жөніндегі қызметтер, мемлекеттік органдардың біртұтас көліктік орталығы арқылы байланыс қызметтеріне ақы төлеу, жанар жағармай сатып алу, кеңселік, шаруашық заттар сатып алу және т.б. Келісім шарттар мемлекеттік сатып алу порталында орналастырылған. 
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.


10) Ақпараттық жүйелерді әзірлеу және пайдалану
Бөлім ақпараттық жүйелерді әзірлеуді жүзеге асырмайды. 
Бөлім жұмысында «Документолог» ЭҚАБЖ, «Сот кабинеті»,                           «e-Otinish», «e-Qyzmet», «Қазынашылық-клиент» АЖ, «Электронды мемлекеттік сатып алу порталы» АИАЖ, «1С-Бухгалтерия» «1С Мекеме», «Бюджеттік жоспарлау және қаржыландыру» ақпараттық жүйесі пайдаланылады.
Ақпаратты автоматты түрде шоғырландыру «адам факторын» жоққа шығаруға  және сыбайлас жемқорлық тәуекелдері мен мүдделер қақтығысын барынша азайтуға мүмкіндік береді.
Бөлім «Instagram» және «Facebook» әлеуметтік жілілеріне арнайы  Бөлімнің парақшасы тіркелген, жұмыс жасауда. Күнделікті ақпараттық хабарламалар жарияланады. 
Сұрақтарға жауапты тұлғалармен дәлелді негізде уақытылы жауап беріледі.
Ақпараттық жүйелерді әзірлеу және пайдалану барысында сыбайлас жемқорлық тәуекелдері анықталған жоқ.

11) Ұйымдастыру-басқару қызметінен туындайтын өзге де мәселелер
	- «Қазақстан Республикасының әкімшілік рәсімдік – процестік кодексі» Қазақстан Республикасының Кодексі.
[bookmark: _Hlk195279370]2025 жылдың II, ІІІ, IV тоқсандарында жеке тұлғадан 23, заңды тұлғадан 32 өтініш келіп түсті және 2026 жылдың І, ІІ тоқсанында «Е-Өтініш» ақпараттық жүйесінде жеке тұлғадан 5, заңды тұлғадан 15 өтініш түсті. Өтініштерді қарау мерзімдерін бұзу фактілерін талдау барысында 2025 жылғы II, III, IV тоқсандарда анықталған жоқ. 2026 жылғы I, ІІ тоқсанда өтінішті қарау мерзімдерін бұзу анықталған жоқ. Өтініштерге жауаптар Қазақстан Республикасының заңнамасына сілтеме жасай отырып, мазмұны бойынша негізделген және дәлелді, өтініш берушінің дәлелдерін мемлекеттік тілде немесе өтініш тілінде қабылданған шешімге шағымдану құқығын түсіндіре отырып, теріске шығаратын немесе растайтын нақты фактілерді қамтиды. 
Бөлім өз қызметінде Қазақстан Республикасының заңдарын, Президенттің жарлықтарын, облыстық, қалалық маслихаттың шешімдері мен нұсқауларын, облыс, қала әкімінің шешімдерін және өкімдерін, Қазақстан Республикасы Үкіметінің бұйрықтарын басшылыққа алады.
Бөлімде 2025 жылы шығарылған жалпы бұйрық саны -283 (жеке құрам-42, негізгі қызмет-241), 2026 жылы шығарылған жалпы бұйрық саны – 219 (жеке құрам-16, негізгі қызмет- 203). 
2025 жылдың қараша айында мемлекеттік мүліктер мен активтерге түгендеу жұмыстары жүргізілді,  ай сайын негізгі құралдардың амортизациясы есептеледі, жылдық амортизациясынының нормасына тең есептеу әдісін қолданып отырады.  Негізгі құралдарды түгендеу ММ -де түгендеу жұмысын жүргізу әдісі бойынша ҚР қаржы министрінің 2011 жылғы 22  тамыздағы  №423 бұйрығына сәйкес орындалады. Активтер мен тауарларды сатып алу Мемлекеттік сатып алу заңына сәйкес, заңнамалық актілеріне, бюджеттің атқарылуы және оған кассалық қызмет көрсету ережесін пайдалана отырып, іске асырылады. Мүлік пен активтер бойынша ақпарат (есеп)  Е-Qazyna сайтында орналастырылған.

Қорытынды бөлім
[bookmark: _GoBack]	Жүргізілген сыбайлас жемқорлық тәуекелдеріне ішкі талдау нәтижелері бойынша Тараз қаласы әкімдігінің мемлекеттік сатып алу бөлімінің 2025 жылдың сәуір айынан 2026 жылдың маусым айына дейінгі қызметі зерделенді. Талдау барысында бөлімнің ұйымдастырушылық-басқарушылық қызметінде, персоналды басқару, мемлекеттік сатып алуды ұйымдастыру және өткізу, өтініштерді қарау, бюджет қаражатын игеру, ақпараттық жүйелерді пайдалану бағыттарында сыбайлас жемқорлық құқық бұзушылықтарының белгілері, мүдделер қақтығысы және сыбайлас жемқорлық тәуекелдері анықталған жоқ.
Бөлім қызметі қолданыстағы заңнама талаптарына сәйкес жүзеге асырылуда, қызметкерлер тарапынан сыбайлас жемқорлыққа байланысты заң бұзушылықтарға жол берілмеген. Қызметтік міндеттерді орындау барысында заңдылық, ашықтық және мемлекеттік қызметтің әдеп қағидаттары сақталған.
Осыған байланысты, сыбайлас жемқорлық тәуекелдеріне ішкі талдау нәтижелері туралы осы анықтаманы бекіту және қол қою үшін бөлім басшысының міндетін атқарушы Р. Алпысбайға ұсынылсын.

